Georgiopolis (Dacia)
Georgiopolis (Dacia) Res apud Vicidata repertae: Civitas: Romania Locus: 45°51′55″N 25°47′16″E Numerus incolarum: 50 080 Zona horaria: UTC+2, UTC+3 Situs interretialis Gestio Praefectus: Árpád-András Antal Procuratio superior: Covasna Coniunctiones urbium Urbes gemellae: Kráľovský Chlmec, Cegléd, Kanjiža, Kiskunhalas, Budapest District IX, Givatayim Tabula aut despectus Georgiopolis (Dacoromanice: Sfântu Gheorghe; Theodisce: Sankt Georgen; Hungarice: Sepsiszentgyörgy) est urbs Transsilvaniae (in Romania) et municipium 56.006 incolarum (anno 2011), quorum 41.223 (74,9%) sunt linguae Hungaricae, 11.807 (22,9%) linguae Dacoromanicae Maxima pars reliquorum incolarum sunt Zingari, qui in vico Örkö in margine urbis sito habitant. De Georgiopoli primum anno 1332 mentio fit, ut inter oppida antiquissima Terrae Siculorum numeretur. Nomen urbis a patrono ecclesiae huius loci (Ecclesia Sancti Georgii) deductum est. Georgiopolis semper erat medius regionis locus, cui erat nomen Comitatus Haromszékensis sive Trisedensis in Regno Hungariae, nunc autem Comitatus Covasniensis. Media in Romania sita Georgiopolis viarum nexus magni momenti est (viae principales DN11 et DN 12 ibi nectuntur). Quaedam societates (textilibus, fistulis nicotianis, dulcibus gignendis) operariis laborem praebent.